EkBass/fiwiki-20250220-pages-articles huggingface dataset:
Emmanuel Fréteau de Saint Just

Emmanuel Marie Michel Philippe Fréteau de Saint Just (1745–1794) oli ranskalainen aatelismies, lakimies ja poliitikko; perustuslaillisen kuningaskunnan kannattaja, joka teloitettiin giljotiinilla vallankumouksen hirmuhallinnon aikana. Fréteau de Saint Just oli Ranskan aateliston edustajana sekä Melunin voutikunnan että Moret-sur-Loingin äänin vuoden 1789 säätyvaltiopäivillä Versilles’ssa. Hän oli jo edustajaksi tullessaan kuuluisa oltuaan edellisvuonna Doullensin vankilassa avoimesta kansanvallan vastustamisesta. Säätyvaltiopäiville tullessaan hän liittyi vapaamielisiin aatelismiehiin, jotka halusivat asettaa koetteelle yksinvaltiuden ja yhdistää kolme säätyä yhtenäiseksi kansalliskokoukseksi. Vankkumattomana perustuslaillisen monarkian kannattajana hän ehdotti kuninkaalle titteliä ”ranskalaisten kuningas”, Roi des Français. Uransa aikana Fréteau de Saint Just valittiin kaksi kertaa kansalliskokouksen puhemieheksi, hän toimi Pariisin parlamentin neuvonantajana ja oli yksi ihmis- ja kansalaisoikeuksien julistuksen kirjoittajista.Pariisin yliopiston 2 Melunin toimipisteen 20-vuotisjuhlasivut Kun lakiasäätävän kansalliskokouksen tynkäistunto oli poistanut kuninkaan asemastaan 10. elokuuta 1792, Fréteau de Saint Just oli eri mieltä vallankumouksen uudesta suunnasta. Hän vetäytyi Meluniin maatilalleen Vaux-le-Pénilissä, jonne hänen isänsä oli rakennuttanut nykypäiviin säilyneen linnan. Vaux-le-Pénilissä hän osallistui aktiivisesti kuntayhteisön elämään. Vallankumouksen hirmuhallinnon aikana hänet pidätettiin ”syyllisenä”. Ensin Fréteau de Saint Just vapautettiin syytteistä, osittain kotiseutunsa asukkaiden myönteisten lausuntojen vuoksi, mutta niistä huolimatta häntä pidettiin edelleen vangittuna Conciergeriessä. Seuraavaksi häntä syytettiin valtion turvallisuutta uhkaavasta juonittelusta. Kun hänelle ei sallittu minkäänlaista puolustusta, Fréteau de Saint Just tuomittiin ja teloitettiin giljotiinilla 26. prairial-kuuta vallankumouksen vuonna II eli 26. kesäkuuta 1794. 29\. syyskuuta 2007 avattiin Pariisin yliopiston Melunin toimipisteen 20-vuotisjuhlan kunniaksi hänen nimeään kantava kokous- ja neuvottelukeskus Emmanuel Fréteau de Saint-Just. == Lähteet == == Aiheesta muualla == * Vaux-le-Pénilin linnan kotisivut Luokka:Ranskalaiset aateliset Luokka:Ranskalaiset juristit Luokka:Ranskalaiset poliitikot Luokka:Ranskan suuren vallankumouksen henkilöt Luokka:Ranskalaiset teloitetut Luokka:Vuonna 1745 syntyneet Luokka:Vuonna 1794 kuolleet
Premonition (John Fogertyn albumi)

Premonition on amerikkalaisen laulaja-lauluntekijä John Fogertyn 7. sooloalbumi, ja ensimmäinen live-albumi. Se julkaistiin vuonna 1998. Levy sisältää sekä Fogertyn soolokappaleita että vanhoja Creedence Clearwater Revival -hittejä. == Kappaleet == # # # # # # # # # # # # # # # # # # == Kokoonpano == * John Fogerty – kitara, laulu * Kenny Aronoff – rummut * Bob Glaub – basso * Johnny Lee Schell – kitara, taustalaulu * Michael Canipe – kitara, taustalaulu * Julia Waters, Maxine Waters & Oren Waters – taustalaulu kappaleissa "Premonition", "Almost Saturday Night" ja "Down on the Corner" * George Hawkins Jr. – basso kappaleessa "Fortunate Son" Luokka:Vuoden 1998 konserttitallenteet Luokka:John Fogertyn albumit
Teukros (Troija)

Teukros (, ) oli kreikkalaisessa mytologiassa jokijumala Skamandroksen ja nymfi Idaian poika, ja Troaan ensimmäinen myyttinen kuningas. Hänen mukaansa alueen kansaa kutsuttiin teukreiksi (; ). Teukroksen tytär Batieia meni naimisiin Dardanoksen kanssa, ja kun tästä tuli kuningas Teukroksen jälkeen, maata alettiin tämän mukaan kutsua Dardaniaksi.Apollodoros, Bibliotheke ('Kirjasto') 3.12.1 (engl. käännös) Teukrit samaistettiin Aishyloksesta alkaen troijalaisiin, ja Teukrosta pirdetäänkin Troijan kuningassuvun kantaisä. == Lähteet == Luokka:Kreikkalainen mytologia
Asa Briggs

Asa Briggs, Paroni Briggs (7. toukokuuta 1921 Keighley, West Yorkshire – 15. maaliskuuta 2016 Lewes, East Sussex) oli brittiläinen historioitsija. Hän oli elinikäinen pääri vuodesta 1976. Briggs syntyi Keighleyssä, West Yorkshiressa ja toimi vuosina 1978–1994 Open Universityn kanslerina. Hän meni vuonna 1955 naimisiin Susan Anne Banwellin kanssa ja sai kaksi poikaa sekä kaksi tytärtä. Briggsin julkaisujen joukkoon lukeutuu History of Broadcasting in the United Kingdom, jonka viidestä osasta ensimmäinen julkaistiin vuonna 1961. Hän oli lisäksi huomattava viktoriaanisen ajan tutkija, ja hänen kirjojaan tällä alalla ovat Victorian People, Victorian Cities ja Victorian Things. ==Lähteet== Luokka:Brittiläiset historioitsijat Luokka:Vuonna 1921 syntyneet Luokka:Vuonna 2016 kuolleet
The Long Road Home

The Long Road Home (alaotsikkona The Ultimate John Fogerty/Creedence Collection) on yhdysvaltalaisen laulaja-lauluntekijä John Fogertyn kokoelma- albumi. Se julkaistiin 1. marraskuuta 2005. Kokoelma sisältää suurimmat hitit sekä Creedence Clearwater Revival -yhtyeeltä, että Fogertyn soololevyiltä. Kappaleesta "Fortunate Son" on levyllä kaksi versiota, alkuperäinen ja liveversio. == Kappaleet == Kaikki kappaleet tuottanut, säveltänyt, sanoittanut ja sovittanut John Fogerty. # # # # # # # # # # # # # # # # # # # # # # # # # Luokka:Vuoden 2005 kokoelma-albumit Luokka:John Fogertyn albumit
Vic Mizzy

Vic Mizzy (9. tammikuuta 1916 – 17. lokakuuta 2009) oli yhdysvaltalainen elokuva- ja televisiomusiikin säveltäjä. Hän syntyi Brooklynissä, New Yorkissa. Mizzy teki musiikin kahteen Don Knottsin tähdittämään 1960-luvun elokuvaan: The Ghost and Mr. Chickeniin (1966) ja The Reluctant Astronautiin (1967). Niin ikään hänen kirjoittamansa on vuosina 1964–1966 ABC:lla näytetyn The Addams Familyn teema. Mizzy työsti Green Acres -sarjan (1965–1971) musiikin.http://www.imdb.com/name/nm0006202/ Hän sai puolisonsa Mary Smallin kanssa kaksi lasta. == Lähteet == Luokka:Yhdysvaltalaiset elokuvasäveltäjät Luokka:Vuonna 1916 syntyneet Luokka:Vuonna 2009 kuolleet
Le Sport

Le Sport oli ruotsalainen pop-yhtye. Fredrik Hellström ja Örjan Lindbeck perustivat yhtyeen ensin nimellä ”Eurosport”, mutta juridisista syistä nimi täytyi vaihtaa. Kahden vuoden jälkeen yhtye hajosi. Yhtye debytoi talvella 2004 julkaisemalla neljä MP3:a kotisivuillaan. Heidän kappaleensa ”Your Brother Is My Only Hope” soi P3 Pop -radio-ohjelmassa, minkä jälkeen he saivat levytyssopimuksen Songs I Wish I Had Written -yhtiön kanssa. Levy-yhtiön mukaan Le Sportin musiikki kuulostaa siltä kuin lapset olisivat syöneet tonnin jäätelöä ja juoneet monta gallonaa limonadia, ja sitten kuunnelleet läpi yön Pet Shop Boysin, New Orderin ja Saint Etiennen levyjä. ==Diskografia== ===Albumit=== * ===EP:t=== * * * * ==Aiheesta muualla== * Le Sport levy-yhtiön sivuilla * Le Sportin viralliset kotisivut * Luokka:Ruotsalaiset popyhtyeet
Itäväylä (lehti)

Itäväylä (vuosina 2007–2013 Vartti Itä-Uusimaa) on Itä-Uudellamaalla ilmestyvä ilmaiseksi jaettava kaupunkilehti. Itäväylän perustivat Hjördis ja Olavi Laine vuonna 1984. Vuonna 1995 lehden omistus siirtyi heidän nuorimmalle pojalleen Mika Laineelle. Sanoma-konserniin kuuluva Sanoma News Oy osti lehden julkaisuoikeudet vuonna 2005. Itäväylän nimi muuttui 1. lokakuuta 2007 Vartti Itä-Uusimaaksi, ja siitä tuli Kaupunkilehti Vartin aluejulkaisu. Vuonna 2013 Mika Laine osti lehden takaisin itselleen. Huhtikuussa 2013 lehden nimi muuttui takaisin Itäväyläksi. Itäväylää julkaisee Itäväylä Viestintä Oy. == Jakelu == Lehden toimitus sijaitsee Porvoon keskustassa, Rihkamatorilla. Lehteä jaetaan keskiviikkoisin Askolaan, Lapinjärvelle, Loviisaan, Myrskylään, Pornaisiin, Porvooseen, Pukkilaan ja Sipooseen. Lehden jakelulevikki on 44 500 kappaletta, lukijoita lehdellä on 41 000. == Lähteet == == Aiheesta muualla == * Kaupunkilehdet * Itäväylä Luokka:Uusimaa Luokka:Suomalaiset kaupunkilehdet Luokka:Porvoon media
Judy Cassab

Judy Cassab (alun perin Kaszab, 15. elokuuta 1920 Wien, Itävalta – 3. marraskuuta 2015 Sydney, Australia) oli australialainen taidemaalari. Hänet on palkittu parhaan muotokuvan Archibald-palkinnolla vuosina 1960 ja 1967. Cassab syntyi Wienissä, Itävallassa unkarilaisille vanhemmille. Hän asettui Sydneyyn vuonna 1950, ja hänen teoksiaan on Australian ulkopuolella ollut näytillä esimerkiksi Lontoossa ja Pariisissa. Cassabista tehtiin 14. kesäkuuta 1969 Brittiläisen imperiumin ritarikunnan komentaja, 26. tammikuuta 1988 Australian ritarikunnan upseeri ja 3. maaliskuuta 1995 Sydneyn yliopiston kunniatohtori. == Lähteet == Luokka:Australialaiset taidemaalarit Luokka:Vuonna 1920 syntyneet Luokka:Vuonna 2015 kuolleet
Anna-Liisa Jokinen

Anna-Liisa Jokinen (18. lokakuuta 1923 Pöytyä – 10. huhtikuuta 2018 Turku) oli suomalainen vasemmistoliittolainen poliitikko. Jokinen toimi kansanedustajana yli 20 vuotta (1970–1991). Hän oli myös aktiivinen kunnallis- ja ay- poliitikko. Jokinen edusti vuoteen 1990 Suomen Kansan Demokraattista Liittoa. Ennen kansanedustajuutta Jokinen työskenteli kassa-apulaisena, ompelijana, niisittäjänä sekä Uuden Päivän ja Kansan Uutisten mainostoimittajana. Turun verkatehtaalla 1950-luvulla työskennellessään Jokinen toimi Suomen kutomotyöväen liiton osasto 25:n puheenjohtajana. Siirryttyään lehtityöhön Jokinen liittyi Suomen mainostoimittajien liittoon. Jokinen valittiin eduskuntaan ensimmäisen kerran vaaleissa 1970 Turun läänin eteläisestä vaalipiiristä, jota hän edusti koko eduskuntauransa ajan. Jokinen oli eduskunta-aikanaan lakivaliokunnan, toisen lakivaliokunnan, laki- ja talousvaliokunnan, liikennevaliokunnan, pankkivaliokunnan, suuren valiokunnan ja palkkavaltuuskunnan varsinainen jäsen. Hän toimi suuren valiokunnan varapuheenjohtajana vuosina 1983–1986. Jokinen oli aikoinaan liikennevaliokunnan ensimmäinen naisjäsen.Anna-Liisa Jokinen 80 v. (Bussi on ok! 2/2003) Turun kaupunginvaltuustoon Jokinen valittiin ensi kerran vaaleissa 1960. Hän toimi valtuustossa keskeytyksettä aina vuoteen 1997. Tämän jälkeen hän jatkoi varajäsenenä. Vuoden 2004 vaaleissa, tuolloin 81-vuotias, Jokinen ei enää päässyt edes varasijalle 116 äänellään.Kunnallisvaalit 2004/Turku (Helsingin Sanomat) Puolueiden ja ammattiyhdistysten lisäksi Jokinen oli aktiivinen monenlaisessa järjestötoiminnassa. Ystävyysseuroista hän on osallistunut Suomi–Korea-seuran, Suomi–Neuvostoliitto-Seuran ja Suomi–Slovakia-seuran toimintaan. 1950-luvulta alkaen Jokinen kuului Suomen Naisten Demokraattisen Liiton johtoon. Hän oli SNDL:n Turun piirin puheenjohtaja vuodesta 1970. Jokinen oli kahdesti naimisissa. Hän sai kaksi lasta 1940-luvulla. Jokiselle myönnettiin Pohjois-Korean Kansojen ystävyyden ritarikunnan ensimmäisen luokan kunniamerkki vuonna 1986. == Lähteet == ==Aiheesta muualla== * Luokka:Kansanedustajat Luokka:SKDL:ssä vaikuttaneet henkilöt Luokka:Vasemmistoliiton poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Vuonna 1923 syntyneet Luokka:Vuonna 2018 kuolleet
M/S Slotergracht

M/S Slotergracht () on alankomaalaisen C.V. Scheepvaartonderneming Slotergrachtin omistukseen rekisteröity monikäyttöinen rahtilaiva. Nykyisin aluksella operoi alankomaalainen Spliethoff -varustamokonserni. Laiva on rakennettu vuonna 2000 Tsuneishi Zosen -nimisellä telakalla, Japanissa. Kuollutta painoa Slotergrachtilla on 21 402 tonnia ja jääluokitus on 1A eli alus pystyy useimmissa jääolosuhteissa kulkemaan yksin. Alus on rekisteröity Alankomaiden lipun alle ja sen kotisatama on Amsterdam. Slotergrachtin sisaraluksia ovat: * M/S Scheldegracht * M/S Schippersgracht * M/S Singelgracht * M/S Snoekgracht * M/S Spaarnegracht * M/S Spiegelgracht * M/S Stadiongracht * M/S Sluisgracht * M/S Spuigracht * M/S Statengracht * M/S Suomigracht * M/S Saimaagracht * M/S Sampogracht == Lähteet == == Aiheesta muualla == *Aluksen sijainti *Kuva laivasta *Spliethoff: S-type Slotergracht
Casper (elokuva)

Casper on vuonna 1995 ensi-iltansa saanut kokoperheen komedia-/fantasiaelokuva. Elokuvan ohjasi Brad Silberling ja pääosissa ovat Bill Pullman ja Christina Ricci. Luokka:Vuoden 1995 yhdysvaltalaiset elokuvat Luokka:Yhdysvaltalaiset perhe-elokuvat Luokka:Yhdysvaltalaiset komediaelokuvat Luokka:Yhdysvaltalaiset fantasiaelokuvat Luokka:Steven Spielbergin tuottamat elokuvat Luokka:Brad Silberlingin ohjaamat elokuvat Luokka:Elokuvat hirviöistä
Mostafa Chamran

Mostafa Chamran Savei (s. 1932 – 21. kesäkuuta 1981) oli iranilainen vallankumousaktivisti ja poliitikko. Chamran syntyi Teheranissa ja opiskeli muun muassa Mahmoud Taleghanin ja Morteza Motahharin johdolla. Hän valmistui Teheranin yliopistosta. 1960-luvulla hän lähti Yhdysvaltoihin, missä hän suoritti ylemmän tutkinnon Texasin yliopistossa Austinissa ja tohtorin tutkinnon sähkötekniikassa ja tietotekniikassa Kalifornian yliopistossa Berkeleyssä. Hän työskenteli muun muassa Bell Laboratoriesissa ja NASAn Jet Propulsion Laboratoryssa. 1970-luvun lopulla ja 1980-luvulla Chamran lähti politiikkaan ja perusti Lähi-idässä islamilaisia vallankumousliikkeitä ja koulutti sissitaistelijoita, kuuluisimpana Libanonin Amal. Iranin vallankumouksen käynnistyessä Chamran palasi Iraniin ja hänet nimitettiin Pasdaranin johtoon ja puolustusministeriksi sekä Ruhollah Khomeinin henkilökohtaiseksi sotilasasiantuntijaksi. Maaliskuussa 1980 hänet valittiin Iranin majlisiin Teheranista. Chamran kuoli Khūzestānissa taistelussa Irakin joukkoja vastaan 1981. Luokka:Iranilaiset poliitikot Luokka:Vuonna 1932 syntyneet Luokka:Vuonna 1981 kuolleet
Windside

Oy Windside Production Ltd on Suomessa toimiva tuuliturbiineja valmistava ja markkinoiva yritys. Se valmistaa vaativiin sääolosuhteisiin soveltuvia ns. windside-tyyppisiä tuuliturbiineja. Turbiini on rakenteeltaan pystyakselinen ja siinä tuuliroottoria pyörittää kaksi spiraalinmuotoista siipeä. Turbiinille on tunnusomaista äänettömyys ja alhaisesta pyörimisnopeudesta johtuva turvallisuus. Turbiinityypin keksi Risto Joutsiniemi vuonna 1979. Turbiini on muunnelma Sigurd Savoniuksen 1920-luvulla keksimästä savonius-roottorista. Merkittävin parannus savonius-roottoriin verrattuna windside-roottorissa on sen vakiona pysyvä käynnistysmomentti sekä tasainen käynti. Windside perustettiin toiminimenä 2. helmikuuta 1982, mutta se muutettiin myöhemmin osakeyhtiöksi. Nykyinen tuotantoyhtiö perustettiin 1. tammikuuta 1996. Yhtiön osakkeet on jaettu äänivaltaisiin A-osakkeisiin sekä B-osakkeisiin. Yhtiöllä on yli 300 osakkeenomistajaa. Yhtiön tuotantotilat sijaitsevat Pihtiputaalla. Windsidella on jälleenmyyjiä 12 maassa ja sen tuotteita on käytössä 41 valtiossa. Laitteita käyttävät ensisijaisesti ammattilaiset esimerkiksi mitta- ja viestintälaitteissa sekä televiestintäjärjestelmissä. Suomen suurin Windsiden turbiini on asennettu Raisiossa sijaitsevan kauppakeskus Myllyn mainostornin huipulle. Turbiinin muotoilu on innoittanut taiteilijoita käyttämään niitä teoksissaan. (Vanhentunut linkki) == Katso myös == *Windside- roottori == Lähteet == == Aiheesta muualla == * Windsiden kotisivu Luokka:Suomalaiset energiayhtiöt Luokka:Tuulivoimaloiden valmistajat Luokka:Suomalaiset metalliteollisuusyhtiöt
Numakuma

Numakuma () on Japanin entinen maaseutukaupunki ja nykyinen Fukuyaman kaupungin osa Honshūn saarella Chūgokun alueella Hiroshiman prefektuurissa. Kaupungin alue sijaitsee Numakuman niemimaan eteläosassa Seton sisämeren rannikolla. Ennen lakkauttamistaan se kuului Numakuman piirikuntaan. Kaupungissa oli 12 657 asukasta (vuonna 2003) ja sen pinta-ala oli 30,93 neliökilometriä. Numakuman maaseutukaupunki perustettiin vuonna 1955 liittämällä yhteen Chitosen ja Sannanin kyläkunnat. Alue on maatalousvaltainen, ja merkittäviä elinkeinoja siellä ovat tatamien päällisiin käytettävän röyhyvihvilän (igusa), viinirypäleiden ja mikan-mandariinien viljely. Alueella on myös laivanrakennusta. Vuonna 2005 Numakuma liitettiin Fukuyaman kaupunkiin. Numakuman nähtävyyksiin kuuluu Abutonniemelle rakennettu Bandai-jin buddhalainen temppeli, jonka Kannon-halli on valittu tärkeäksi kulttuuriomaisuudeksi. Utsumin suursilta liittää Numakuman Tashiman saareen. == Lähteet == Luokka:Fukuyama Luokka:Hiroshiman prefektuurin entiset kunnat
The Long Road Home – In Concert

The Long Road Home – In Concert on yhdysvaltalaisen laulaja-lauluntekijä John Fogertyn järjestyksessään 9. sooloalbumi, ja toinen live-albumi. Se julkaistiin vuonna 2006, sekä tupla-CD- että DVD-versiona. == Kappaleet == Kaikki kappaleet säveltänyt ja sanoittanut John Fogerty. === DVD === # Intro # Travelin' Band # Green River # Who'll Stop the Rain # Blue Moon Nights # Lodi # Lookin' Out My Backdoor # Hot Rod Heart # Rambunctious Boy # She's Got Baggage # Born on the Bayou # Bootleg # Run Through the Jungle # Déjà Vu (All Over Again) # Have You Ever Seen the Rain? # Tombstone Shadow # Keep on Chooglin' # Sweet Hitch Hiker # Hey Tonight # Down on the Corner # Centerfield # Up Around the Bend # The Old Man Down the Road # Fortunate Son # Bad Moon Rising # Rockin' All Over the World # Proud Mary * Déjà Vu (All Over Again) (bonus, musiikkivideo) === CD 1 === # Intro # Travelin' Band # Green River # Who'll Stop the Rain # Blue Moon # Lodi # Lookin' Out My Backdoor # Hot Rod Heart # Rambunctious Boy # She's Got Baggage # Born on the Bayou # Bootleg # Run Through the Jungle # Déjà Vu (All Over Again) === CD 2 === # Have You Ever Seen the Rain # Tombstone Shadow # Keep on Chooglin' # Sweet Hitch Hiker # Hey Tonight # Down on the Corner # Centerfield # Up Around the Bend # The Old Man Down the Road # Fortunate Son # Bad Moon Rising # Rockin' All Over the World # Proud Mary == Kokoonpano == * John Fogerty – kitara, laulu, huuliharppu * Bob Britt – kitara, taustalaulu * Billy Burnette – kitara, taustalaulu * George Hawkins, Jr – basso, taustalaulu * Matt Nolen – koskettimet, kitara * John Molo – rummut Luokka:Vuoden 2006 konserttitallenteet Luokka:John Fogertyn albumit Luokka:Konserttielokuvat
Mihail Kaufman

Mihail Kaufman (, 1897 Białystok, Kongressi-Puola – 11. maaliskuuta 1980) oli neuvostoliittolainen elokuvaaja, joka työskenteli erityisesti veljensä Dziga Vertovin uutiskatsauksissa ja elokuvissa. Hänen toinen veljensä, Boris Kaufman, oli myös elokuvaaja. Kaufman toimi myös valokuvaajana. Kaufman syntyi juutalaiseen perheeseen Białystokissa, Kongressi-Puolassa, joka kuului tuolloin Venäjän keisarikuntaan. 1920-luvun vaihteessa Dziga Vertov pyysi häntä kameramieheksi Kino-Pravda -nimisiin uutiskatsauksiin. Kaufman kuvasi vuonna 1929 valmistuneen elokuvan Mies ja elokuvakamera, joka leikittelee useilla elokuvan tehokeinoilla. Valmiissa elokuvassa hänet nähdään muutamissa kohtauksissa kuvaamassa suurkaupunkia milloin missäkin. Pian elokuvan valmistuttua Kaufman ja Vertov ajautuivat taiteellisiin erimielisyyksiin eivätkä sen jälkeen enää työskennelleet yhdessä. == Aiheesta muualla == * * Luokka:Elokuvaajat Luokka:Neuvostoliittolaiset henkilöt Luokka:Vuonna 1897 syntyneet Luokka:Vuonna 1980 kuolleet
Virgil Goode

Virgil Hamlin Goode Jr. (17. lokakuuta 1946) on yhdysvaltalainen poliitikko ja Virginian osavaltion edustaja Yhdysvaltain edustajainhuoneessa vuosina 1997–2009. Hän aloitti edustajainhuoneessa demokraattina, mutta siirtyi myöhemmin republikaaneihin. Vuonna 2012 hän oli perustuslakipuolueen, Constitution Partyn, presidenttiehdokas. ==Elämä== Goode syntyi Richmondissa, Virginiassa. Hän on suorittanut Virginian yliopistossa oikeustieteellisen juris doctor -tutkinnon. Hän palveli kansalliskaartissa vuosina 1969–1975. ==Kongressiura== Goode valittiin edustajainhuoneeseen ensimmäisen kerran 1996. Hän vaihtoi virallisesti puoluetta demokraateista republikaaneihin 2002. Vuonna 2006 Keith Ellisonin tultua valituksi kongressin ensimmäiseksi muslimiedustajaksi, Goode vastusti hänen aiettaan käyttää Koraania virkavalaa vannoessaan. Hän vastustaa aborttia ja joukkojen vetämistä Irakista. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Yhdysvaltalaiset republikaanipoliitikot Luokka:Yhdysvaltalaiset presidenttiehdokkaat Luokka:Vuonna 1946 syntyneet Luokka:Elävät henkilöt
Léon Jouhaux

thumb|Léon Jouhaux Léon Jouhaux (1. heinäkuuta 1879 Pariisi – 28. huhtikuuta 1954 Pariisi), oli ranskalainen ammattiyhdistysjohtaja, joka oli vapausaatteen kannattaja. Hän oli ammattiliittojen keskusjärjestön CGT:n pääsihteeri vuosina 1909–1947 ja tämän jälkeen uuden järjestön CGT-FD puheenjohtajana vuodesta 1948 kuolemaansa saakka. Hänelle myönnettiin Nobelin rauhanpalkinto vuonna 1951. == Elämäkerta == Jouhaux'n isä työskenteli tulitikkutehtaalla Aubervilliers'ssä. Pojan opinnot päättyivät jo melko varhain, sillä isän ansiot loppuivat lakkoon osallistumisen tähden. Hän sai työpaikan tehtaasta kuusitoistavuotiaana, ja samalla hän aloitti toimintansa ammattiyhdistysliikkeessä. Vuonna 1900 Jouhaux osallistui lakkoon valkoisen fosforin käyttöä vastaan, sillä aine oli sokeuttanut hänen isänsä. Hän joutui eroamaan tehtaasta, ja sen jälkeen hän toimi erilaisissa ammattiyhdistysliikkeen tehtävissä. Vuonna 1906 solmittiin Amiensin sopimus, jolla ammattiyhdistykset tunnustettiin neuvotteluissa virallisiksi osapuoliksi. Sopimuksesta tuli Léon Jouhaux'n koko elämää ja aatemaailmaa säätelevä perusta, sillä kun Ranskan kommunistinen puolue saavutti määräysvallan hänen johtamassaan ammattiyhdistyksessä, hän erosi siitä ja perusti uuden, joka toimi aikaisempien itsenäisten ja vapaiden ammattiliittojen periaatteita noudattaen. Rauhanaatteen vankkana kannattajana tunnettu Jouhaux totesi puheessaan sosialistijohtaja Jean Jaurésin haudalla, että syynä sodan (ensimmäisen maailmansodan) alkamiseen ei ole vihan Saksan kansaa kohtaan vaan viha saksalaista imperialismia kohtaan. Toisen maailmansodan aikana Jouhaux joutui Vichyn hallituksen määräämään kotiarestiin. Natsit pidättivät hänet kotoa marraskuussa 1942, ja hänet kuljetettiin Buchenwaldin keskitysleirille, jossa hän oli vuoteen 1945. Aina uskollisena vapauden ja rauhan aatteille Jouhaux vastaanotti Nobelin rauhanpalkinnon vuonna 1951. == Aiheesta muualla == *'Syndicalisme et politique', teksti Léon Jouhaux (1920) *Hommage à Léon Jouhaux. Informations du Conseil économique et social, n°171, heinäkuu 2004 *Cinquante ans après : Léon Jouhaux, Institut supérieur du travail *Le renversement, La Force de l'Histoire *Stéphane Moussiegt'n laatima elämäkerta, ENS Luokka:Nobelin rauhanpalkinnon saajat Luokka:Ranskalaiset henkilöt Luokka:Ammattiyhdistysjohtajat Luokka:Vuonna 1879 syntyneet Luokka:Vuonna 1954 kuolleet
Jens Lekman

Jens Martin Lekman (s. 6. helmikuuta 1981 Göteborg, Ruotsi) on ruotsalainen laulaja-lauluntekijä. Hänen musiikkinsa on kitarapohjaista indie poppia, jossa on paljon jousia. Sanoitukset ovat yleensä sukkelia, romanttisia ja melankolisia. Hänen töitään on usein verrattu The Magnetic Fieldsiin, Jonathan Richmaniin ja Belle & Sebastianiin. ==Diskografia== ===Albumit=== * * * * * * * ===EP:t=== * * * * * * * * * ==Aiheesta muualla== * Viralliset kotisivut Luokka:Ruotsalaiset laulaja-lauluntekijät Luokka:Multi-instrumentalistit Luokka:Vuonna 1981 syntyneet Luokka:Elävät henkilöt
Herbert Saffir

Herbert Saffir (29. maaliskuuta 1917 – 21. marraskuuta 2007) oli yhdysvaltalainen insinööri, joka kehitti Saffirin–Simpsonin hurrikaaniasteikon Robert Simpsonin kanssa vuonna 1969. Hän syntyi New Yorkissa ja valmistui Georgia Institute of Technologysta vuonna 1940. Luokka:Yhdysvaltalaiset insinöörit Luokka:Vuonna 1917 syntyneet Luokka:Vuonna 2007 kuolleet
Bob Barker

Robert William ”Bob” Barker (12. joulukuuta 1923 Darrington, Washington, Yhdysvallat – 26. elokuuta 2023 Los Angeles, Kalifornia, Yhdysvallat) oli yhdysvaltalainen televisiovisailujuontaja, joka voitti kaikkiaan yhdeksäntoista Daytime Emmy -palkintoa. Hänet tunnetaan parhaiten CBS:llä pyörineestä ohjelmasta The Price Is Right, jonka ensimmäisen jakson hän juonsi 4. syyskuuta 1972; hän teki viimeisen varsinaisen esiintymisensä 15. kesäkuuta 2007. Hän vieraili kuitenkin 1. huhtikuuta 2015 esitetyssä jaksossa juontaen sen osittain. Barker syntyi Darringtonissa Washingtonissa. Hän oli vielä nuori, kun hänen isänsä kuoli työtapaturmassa, ja kuusivuotias, kun hän muutti äitinsä kanssa Etelä-Dakotaan Rosebudin intiaanireservaattiin, missä äiti toimi opettajana. Varhaisteini-iässä Bob muutti Etelä-Dakotasta Missourin Springfieldiin hänen äitinsä mentyään uudestaan naimisiin. Barker kävi high schoolin jälkeen Drury Collegea koripallostipendillä, mutta jätti 1943 koulun kesken ja värväytyi United States Navy Reserveen taistelulentäjäkoulutukseen. Hän ei ehtinyt kuitenkaan toisen maailmansodan sotatoimiin. Barker suoritti taloustieteen alemman korkeakoululututkinnon 1947. Barker sai työpaikan floridalaiselta radioasemalta, ja jo vuonna 1950 hän aloitti oman radio- ohjelman Kaliforniassa. Barkerille tarjottiin mahdollisuus televisiosta, kun Ralph Edwards etsi juontajaa visailuohjelmaan Truth or Consequences. Barker juonsi sitä 18 vuotta, ensin vuodesta 1956–1966 NBC:llä ja sitten kahdeksan vuotta syndikaattikanavalla. Barker aloitti 1972 visailuohjelmassa The Price Is Right. Barker juonsi sitä 35 vuoden ajan vuoteen 2007. Sarjasta oli jo vuonna 1990 tullut historian pisimpään jatkunut visailuohjelma. Siitä tuli myös keskeinen osa yhdysvaltalaista populaariviihteen historiaa. Barker voitti sarjasta 19 Daytime Emmy -palkintoa, 14 juontajan roolista ja viisi ohjelman tuottajana. Barker oli ottanut johtavan tuottajan tehtävät 1988 sen alkuperäisen tuottajan Frank Waynen kuoltua. Barker juonsi myös sekä Miss USA että Miss Universum -kilpailuja vuosina 1967–1987. Hän sai urastaan tähden Hollywood Walk of Famelle. Barker oli naimisissa Dorothy Jo Gideonin kanssa vuodesta 1945, kunnes vaimo kuoli keuhkosyöpään 19. lokakuuta 1981. Pari oli lapseton. Barker oli kasvissyöjä vuodesta 1979. Hänellä oli vanhemmiten toistuvia aivoverenkiertohäiriöitä. == Lähteet == == Aiheesta muualla == *Bob Barker NAB Hall of Famessa Luokka:Yhdysvaltalaiset juontajat Luokka:Hollywood Walk of Fame Luokka:Vuonna 1923 syntyneet Luokka:Vuonna 2023 kuolleet
Sinulle

Sinulle on laulaja Pepe Willbergin debyyttialbumi sooloartistina. Se julkaistiin vuonna 1976. == Kappaleet == === A-puoli === # # # # # # === B-puoli=== # # # # # # Sovitukset Markku Johansson. == Kokoonpano == * Pepe Willberg – laulu * Markku Johanssonin orkesteri === Muut tekijät === * Vexi Salmi – tuottaja * Jukka Teittinen – äänittäjä == Lähteet == == Aiheesta muualla == * Sinulle discogs.com -sivustolla Luokka:Vuoden 1976 esikoisalbumit Luokka:Pepe Willbergin albumit Luokka:Vexi Salmen tuottamat albumit
Reed Whittemore

Edward Reed Whittemore Jr. (11. syyskuuta 1919 New Haven, Connecticut – 6. huhtikuuta 2012) oli yhdysvaltalainen runoilija. Hän valmistui Yalen yliopistosta ja toimi Yhdysvaltain poet laureatena vuosina 1964–1965. Whittemore toimi professorina Carleton Collegessa ja Marylandin yliopistossa. == Julkaisuja == === Runoutta === * Heroes & Heroines (1946) * An American Takes a Walk (1956) * The Self-Made Man (1959) * The Boy from Iowa (1962) * Poems, New and Selected (1967) * Fifty Poems Fifty (1970) * The Mother's Breast and the Father's House (1974) * The Past, the Future, the Present: Poems Selected and New (1990) === Muuta === * William Carlos Williams: Poet from Jersey (1975) * Six Literary Lives (1993) == Lähteet == Luokka:Yhdysvaltalaiset runoilijat Luokka:Vuonna 1919 syntyneet Luokka:Vuonna 2012 kuolleet
Päivä tuskin päättyis kauniimmin

Päivä tuskin päättyis kauniimmin on suomalaisen laulaja Pepe Willbergin toinen studioalbumi. Se julkaistiin vuonna 1979. == Kappaleet == Kaikki kappaleet sovittanut Markku Johansson, ellei toisin mainittu. === A-puoli === # # # # # # === B-puoli === # # # # # == Muusikot == * Pepe Willberg – laulu * Seppo Tyni – kitara * Pekka Pohjola – basso * Vesa Aaltonen – rummut * Olli Ahvenlahti – piano, kosketinsoittimet === Vierailevat muusikot === * Maarit Hurmerinta – laulu (kappale A1) * Juhani Aalto * Juhani Aaltonen * Ilppo Ainola * Tom Bildo * Juha Björninen * Vesa Enne * Kalle Fält * Unto Haapa-aho * Jukka Hakoköngäs * Esko Heikkinen * Tapani Ikonen: rummut * Roope Koistinen * Pentti Lahti * Pentti Lasanen * Heikki Laurila: kitara * Hannu Lemola * Irina Lindström * Janne Louhivuori * Paavo Maijanen * Simo Salminen * Mircea Stan * Heikki Virtanen * Jorma Vuorenmaa * Jorma Ylösen jousisto == Lähteet == Luokka:Vuoden 1979 albumit Luokka:Pepe Willbergin albumit Luokka:Markku Johanssonin tuottamat albumit
Ykkösen kausi 2007

Ykkösen kausi 2007 oli vuonna 1973 perustetun Ykkösen 35:s kausi.Pietarinen, 1973 alkaen Division One Ykköseen osallistui 14 joukkuetta ja joukkueet pelasivat 26 ottelua. Kaudella 2007 Ykkösen voitti Kuopion Palloseura, joka nousi Veikkausliigaan. Rovaniemen Palloseura sijoittui toiseksi ja meni liigakarsintoihin, joissa voitti FC Viikingit. Sarjasta putosivat GBK, PP-70 ja Klubi-04. == Joukkueet == Joukkueen nimi (suluissa lyhenne) ja kotipaikka Jalkapallokirja 2007 s. 355 * Atlantis FC Edustus (Atlantis), Helsinki *FC Hämeenlinna (FC Hämeenlinna), Hämeenlinna *JIPPO (JIPPO), Joensuu *JJK Jyväskylä (JJK), Jyväskylä *Gamlakarleby Bollklubb (GBK), Kokkola *Talenttiklubi (Klubi 04), Helsinki *KPV:n Juniorit (KPV), Kokkola *Kuopion Palloseura (KuPS), Kuopio *Pallokerho-35 (PK-35), Helsinki *Tampereen Peli- Pojat-70 (PP-70), Tampere *Rovaniemen Palloseura (RoPS), Rovaniemi *Tampereen Palloveikot (TPV), Tampere *Tornion Pallo -47 (TP-47), Tornio *Idrottsföreningen Karaterna, Vasa (VIFK), Vaasa Kaudella 2006 KuPS oli pudonnut VeikkausliigastaJalkapallokirja 2007 s. 232 ja Kakkosen nousijat olivat JJK, TPV ja GBKJalkapallokirja 2007 s. 286-288. == Sarjataulukko == Sijoitus Joukkue Ottelut Voitot Tasapelit Häviöt Maaliero Pisteet 1\. KuPS 26 16 8 2 44–17 56 2\. RoPS 26 16 7 3 44–23 55 3\. JJK 26 11 8 7 45–30 41 4\. FC Hämeenlinna 26 11 8 7 37–27 41 5\. TP-47 26 10 7 9 36–29 37 6\. VIFK 26 9 9 8 31–35 36 7\. Atlantis 26 9 7 10 33–32 34 8\. PK-35 26 8 9 9 36–33 33 9\. JIPPO 26 8 8 10 32–37 32 10\. KPV 26 8 7 11 27–46 31 11\. TPV 26 8 6 12 24–37 30 12\. GBK 26 7 6 13 28–38 27 13\. PP-70 26 6 7 13 31–44 25 14\. Klubi-04 26 2 9 15 25–45 15 Soininen s. 296 KuPS nousi Veikkausliigaan, RoPS eteni liigakarsintoihin, pelasi Veikkausliigassa 13. sijoittuneen kanssa Veikkausliigapaikasta. GBK, PP-70 ja Klubi-04 putosivat Kakkoseen. == Parhaat maalintekijät == Sijoitus Pelaaja Joukkue Maalit 1\. Petteri Kaijasilta PK-35 18 2\. Mika Lahtinen PP-70 17 Nchimunya Mweetwa RoPS 17 4\. Babatunde Wusu JJK 16 5\. Ilja Venäläinen KuPS 12 6\. Jani Bäckman Klubi-04 10 Tommi Kari JJK 10 8\. Kristoffer Ainasoja GBK 9 Muwahid Sesay Atlantis 9 10\. Pele Koljonen KuPS 8 Soininen s. 306 ==Liigakarsinta== *3.11. RoPS-FC Viikingit 1–0 *7.11. FC Viikingit-RoPS 1–1 RoPS nousi Veikkausliigaan kaudelle 2008 yhteismaalein 2–1.Soininen s. 248 ==Lähteet== * * List of League Second Level Tables (RSSSF, Heikki Pietarinen, 23 Dec 2015) * 2007 vuoden VL, SC, LC, Ykkönen (RSSSF, Karel Stokkermans, 14 Mar 2008) ===Viitteet=== == Aiheesta muualla == Luokka:Ykkösliigan kaudet Luokka:Jalkapallosarjojen kausi 2006–2007/2007
C-Tank

C-Tank oli saksalainen elektronista hardcorea tuottanut yhtye, joka toimi lähinnä 1990-luvun alkupuolella. Sen jäseniä olivat Hans Märkle, Dirk Löwenhaupt ja Alexander Troitzsch. Pääosin Overdrive-merkille levyttänyt yhtye julkaisi ainakin kolme albumia ja jonkin verran muita äänitteitä. == Diskografia == === Albumit === * Nightmares Are Reality (1993) * Nightmares Are Reality Part II (1993) * Nightmares Are Reality Part III (1994) === Singlet & EP:t === * Subway X / Walk On Base (1992) * The Base Is Back E.P. (1992 * The Final Nightmare (1996) * Nightmares Are Reality ‎(2006) == Aiheesta muualla == * Discogs.com: C-Tank Luokka:Saksalaiset elektronisen musiikin yhtyeet
Diktys Kreetalainen

Diktys Kreetalainen (, ) on fiktiivinen kirjoittaja eräälle minä–muodossa kirjoitetulle silminnäkijäkertomukselle Troijan sodasta, jossa hänet esitetään Kreetan kuninkaan Idomeneuksen kumppanina. Teos käyttää hyväkseen samoja aiheita, joita Homeros esitti jo Iliaassa. Todellisuudessa tarina on kuitenkin kirjoitettu luultavasti paljon myöhemmin joskus Rooman keisariajan alussa. Teos on säilynyt nykypäivään kreikankielisestä alkuperäisteoksesta Lucius Septimuksen tekemästä latinankielisessä mukaelmassa Ephemeris belli Troiani ('Troijan sodan kronikka'). Teos sisältää kuusi kirjaa, ja ne on kirjoitettu joskus 300-luvulla. Kreikankielinen teos on kokonaisuudessaan hävinnyt lukuun ottamatta kahta papyruskatkelmaa, jotka ovat peräisin joko ensimmäiseltä tai toiselta vuosisadalta. == Aiheesta muualla == * R.M. Frazierin käännös teoksesta Ephemeris belli Troiani Luokka:Antiikin kreikkalaiset kirjailijat
M/S Obbola

M/S Obbola () on ruotsalaisen Rederi AB Transatlanticin omistuksessa oleva ro- ro-rahtialus. Alus on rakennettu vuonna 1996 Astilleros Españolesin telakalla, Espanjassa. Aluksen jääluokitus on 1A eli alus pystyy useimmissa jääolosuhteissa kulkemaan yksin. Obbola on rekisteröity Ruotsin lipun alle ja sen kotisatama on Helsingborg. Obbolan sisaraluksia ovat M/S Östrand ja M/S Ortviken. == Käyttöhistoria == Toukokuussa 1996 vastavalmistunut Obbola luovutettiin B&N; Gorthons Linesin omistukseen. Alus rekisteröitiin Ruotsin lipun alle ja kotisatamaksi tuli Helsingborg. Vuonna 2001 alus meni Turun Korjaustelakalle Naantaliin, jossa sitä pidennettiin 14 metrillä. Vuonna 2005, B&N; Gorthons Linesin ja Rederi AB Transatlanticin yhdistyttyä, alus rekisteröitiin Rederi AB Transatlanticin omistukseen. == Lähteet == == Aiheesta muualla == *Fakta om Fartyg – M/S Obbola *Transatlantic: Obbola Obbola
20 vuotta

20 vuotta on suomalaisen laulaja Pepe Willbergin kolmas studioalbumi. Se julkaistiin vuonna 1984. == Kappaleet == Kaikki kappaleet säveltänyt Pepe Willberg, sanoittanut Kirsti Willberg ja sovittanut Laszlo Varga, ellei toisin mainittu. === A-puoli === # # # # # === B-puoli === # # # # # == Muusikot == * Pepe Willberg – laulu * Jarmo Nikku – kitara * Ari Kataja – basso * Jartsa Karvonen – rummut * Jasse Varpama – kosketinsoittimet * Jouko Kantola – piano * Jorma Ylönen – jouset * Leevi Leppänen – rummut (kappale B1) === Tuotanto === * Pekka Witikka – äänittäjä * DeltArt – äänittäjä * Tom Vuori – äänittäjä == Lähteet == == Aiheesta muualla == * 20 vuotta discogs.com -sivustolla Luokka:Vuoden 1984 albumit Luokka:Pepe Willbergin albumit
Adam Green (laulaja)

Adam Green (s. 28. toukokuuta 1981 New York, Yhdysvallat) on yhdysvaltalainen laulaja-lauluntekijä. Hänellä oli aiemmin yhtye The Moldy Peaches, mutta hänet tunnetaan paremmin vuonna 2002 alkaneesta soolourastaan. Green opiskeli Emerson Collegessa yhden lukukauden 1998, mutta jätti sen keskittyäkseen musiikkiin. Greenin anti-folk-tyyliä verrataan usein Ben Foldsiin, Leonard Coheniin, Ben Kwelleriin ja Jonathan Richmaniin. ==Diskografia== ===Albumit=== * * * * * ==Aiheesta muualla== * Viralliset kotisivut * Luokka:Yhdysvaltalaiset laulaja-lauluntekijät Luokka:Vuonna 1981 syntyneet Luokka:Elävät henkilöt
Idomeneus

Idomeneus () oli kreikkalaisessa mytologiassa Kreetan kuningas ja Minoksen lapsenlapsi. Hänen isänsä oli DeukalionDiodoros Sisilialainen, Historian kirjasto 5.79.4 (engl. käännös) ja puolisonsa MedaApollodoros, Bibliotheke ('Kirjasto') Epitomi.6.9 (engl. käännös). Idomeneus oli yksi Helenan kosijoista ja osallistui tekemänsä valan mukaisesti Troijan sotaan 80 aluksella ja johtaen siellä kreetalaisten armeijaaDiktys Kreetalainen, Troijan sodan kronikka 1.17 (engl. käännös). Idomeneus osoitti urheutensa monissa taisteluissa ja oli mukana sopimassa kreikkalaisten sotatoimista. Hänen ystävänsä Meriones seurasi häntä taisteluissa ja toimi hänen vaununajajanaan. Idomeneus oli myös yksi niistä sankareista, jotka piiloutuivat Troijan puuhevoseenQuintus Smyrnaeus, Troijan tuho xii.337–359 (engl. käännös). Selvittyään sodasta elossa ja lähdettyään purjehtimaan takaisin kotimaahansa Idomeneus joutui aluksineen hirvittävään myrskyyn. Hän lupasi uhraavansa Poseidonille ensimmäisen elävän olennon, joka tulisi häntä vastaan kotisatamassa, jos vain hän ja hänen miehistönsä selviäisivät myrskystä elossa. Näin tapahtui, mutta kun alukset saapuivat kotirantaan, häntä vastaan saapui hänen oma poikansa. Idomeneus vaipui murheeseen, mutta uhrasi poikansa lupauksensa mukaisesti. Tästä murhasta suuttuneina jumalat lähettivät ruton Kreetaan, jolloin kreetalaiset ajoivat Idomeneuksen maanpakoon Calabriaan Italiaan.Vergilius, Aeneid iii (engl. käännös) == Lähteet == Luokka:Kreikkalaisen mytologian sankarit Luokka:Kreetan historia
M/S Ortviken

M/S Ortviken () on ruotsalaisen Rederi AB Transatlanticin omistuksessa oleva ro-ro-rahtialus. Alus on rakennettu vuonna 1996 Astilleros Españolesin telakalla, Espanjassa. Aluksen jääluokitus on 1A eli alus pystyy useimmissa jääolosuhteissa kulkemaan yksin. Ortviken on rekisteröity Ruotsin lipun alle ja sen kotisatama on Helsingborg. Ortvikenin sisaraluksia ovat M/S Östrand ja M/S Obbola. == Käyttöhistoria == Syyskuussa 1996 vastavalmistunut Ortviken luovutettiin Sanaga Shippingin (B&N; Gorthons Lines) omistukseen. Alus rekisteröitiin Ruotsin lipun alle ja kotisatamaksi tuli Helsingborg. Vuonna 2000 alus meni Turun Korjaustelakalle Naantaliin, jossa sitä pidennettiin 14 metrillä. Vuonna 2005, B&N; Gorthons Linesin ja Rederi AB Transatlanticin yhdistyttyä, alus rekisteröitiin Rederi AB Transatlanticin omistukseen. == Lähteet == == Aiheesta muualla == *Fakta om Fartyg – M/S Ortviken *Transatlantic: Ortviken *Kuvia Ortvikenistä ja sen sisaraluksista Turun Korjaustelakalla Ortviken
Eva Röse

Eva Charlotta Rocky Felländer Röse (s. 16. lokakuuta 1973 Skärholmen, Tukholma, Ruotsi) on ruotsalainen näyttelijä. Suomalaisille hän on tullut tutuksi muun muassa rooleistaan Ann-Mariena televisiosarjassa Kotikatu, Sophiena elokuvassa Minä ja Morrison (2001) ja Jessicana elokuvassa Kopps (2003). Hän on myös esittänyt pääroolia Maria Wern Anna Janssonin romaaneihin perustuvassa rikossarjassa Maria Wern. Röse on vuodesta 2022 toiminut kuvitteellisen Jamtlandin tasavallan presidenttinä. == Valikoitu filmografia == Elokuvat Elokuvat Elokuvat Vuosi Nimi Rooli 2001 Minä ja Morrison Sophie 2001 Leva livet Sara 2003 Kopps Jessica Lindblad 2003 Villmark Elin 2005 Storm Lova 2008 Rallybrudar Ulla 2015 The Paradise Suite Julia Lindh Åberg 2015 Prästen i paradiset Carro Televisio Televisio Televisio Televisio Vuosi Sarja Rooli Jaksot 1994 Varustamo Birgitta ”Barbie” Flossborn 2 2001–2002 Kotikatu Ann-Marie 5 2003 De drabbade Jasmine 11 2008–2016 Maria Wern Maria Wern 19 2011 Onnea onkimassa naislääkäri 1 2012–2014 Hubotit – melkein ihmisiä Niska 12 2014 Jättebästisar Lotte 3 2016 Skolan Jessica 8 2016 Jävla klåpare Filippa Karlsson 5 2019 "Heder" Karin 8 2019 ==Lähteet== Luokka:Ruotsalaiset näyttelijät Luokka:Vuonna 1973 syntyneet Luokka:Elävät henkilöt
Hela-Kiekko

Hela-Kiekko on kauhavalainen jääurheilun erikoisseura. Vuonna 1984 perustetulla, kotikaupunkinsa ainoalla jääkiekkoseuralla oli kaudella 2011–2012 yksitoista sarjatasolla pelaavaa jääkiekkojoukkuetta. Seuran edustusjoukkue on parhaimmillaan pelannut Suomen kolmanneksi korkeimmalla sarjatasolla, II divisioonassa, jonne se nousi 1998–1999. Toki aiemminkin seura oli päässyt II divisioonan alempaan jatkosarjaan. Näin kävi kaudella 1997–1998. Tämän jälkeenkin se on pelannut II divisioonassa, joka sarjauudistusten seurauksena on nykyään Suomen neljänneksi korkein sarjataso. Kuitenkin kausi 1998–1999 on virallisesti ainut jolla seura on pelannut Suomen kolmanneksi korkeimmalla sarjatasolla. Kaudella 2011 Hela-Kiekko pääsi myös Suomi-Sarjan karsintoihin jossa se kuitenkin pärjäsi heikoin tuloksin. ==Menestys kausittain== Kausi Sarja O V T H P TM PM Sija 1992–1993 III divisioona, Keskimaan lohko 2 8 2 2 4 6 31 41 4. / 5 Ylemmän karsintasarjan lohko 2 8 5 1 2 11 52 30 2. / 5 1993–1994 III divisioona, Keskimaan lohko 2 18 7 0 11 14 106 100 6. / 10 1994–1995 III divisioona, Keskimaan lohko 2 16 7 2 7 16 90 89 5. / 9 1995–1996 III divisioona, Keskimaan lohko 2 16 8 1 7 17 100 89 5. / 9 1996–1997 III divisioona, Keskimaan lohko 1 24 8 0 16 16 116 204 7. / 9 1997–1998 III divisioona, Keskimaan karsintasarja 8 6 1 1 13 67 25 2. / 5 II divisioona, alempi jatkolohko 3 15 5 2 8 12 52 78 6. / 6 II divisioona, putoamiskarsintalohko 8 6 1 1 13 67 25 2. / 5 1998–1999 II divisioona, runkosarjan lohko 3 20 5 2 13 12 69 104 7. / 8 II divisioona, alemman loppusarjan lohko 3 14 6 1 7 13 72 68 4. / 6 1999–2000 II divisioona, lohko 3 (Pohjanmaa) 28 17 1 10 35 199 132 4. / 8 O=Ottelut, V=Voitot, T=Tasapelit, H=Häviöt, P=Pisteet, TM=Tehdyt maalit, Sija=Sijoitus / joukkueiden määrä == Lähteet == ==Aiheesta muualla== * Seuran kotisivut Luokka:Kauhavalaiset urheiluseurat Luokka:Jääkiekon II-divisioonaseurat
Elsa Saisio

Elsa Helena Saisio (s. 19. heinäkuuta 1981 Helsinki) on suomalainen näyttelijä. Hän oli kiinnitettynä Lahden kaupunginteatteriin 2009–2014 ja on sittemmin toiminut freelancer-näyttelijänä. ==Elämä ja ura== Saisio valmistui ylioppilaaksi Kallion ilmaisutaidon lukiosta vuonna 1999 ja opiskeli näyttelijäntyötä Teatterikorkeakoulussa 1999–2003. Saisio valmistui teatteritaiteen maisteriksi vuonna 2004. Hänen lopputyönsä julkaistiin kirjana nimellä Katseen alaiset. Kirjassa haastatellaan Suomen eturivin naisnäyttelijöitä (muun muassa Seela Sellaa, Ritva Valkamaa ja Laura Malmivaaraa) heidän suhteestaan näyttelemiseen, yleisöön ja katseen kohteena olemiseen sekä peilataan näyttelijäntyön ja etenkin naisnäyttelijöiden aseman ja työn muutosta Suomessa viimeisten vuosikymmenten aikana. Teatterissa Saisio on nähty muiden muassa Kansallisteatterin Romeossa ja Juliassa (2002) Julian roolissa, Teatteri Jurkan Hamletissa (2004) Ofeliana, pedofiliaa käsittelevässä Blackbird-näytelmässä (2006) Unan roolissa, Leea Klemolan Kohti kylmempää -näytelmässä (2006) Touretten syndroomasta oireilevan neanderthal- teinin roolissa, Mikko Roihan ohjauksessa Villisorsa (2011) Hedvigin roolissa ja Hilkka-Liisa Iivanaisen ohjauksessa Kissa kuumalla katolla (2013) Maggien roolissa. Saisiolla on ollut myös musikaalirooleja, kuten Sally Bowles Tampereen Teatterin Cabaret’ssa (2008), Edith Piaf Lahden kaupunginteatterin Edith Piafissa (2009), Nancy Oliver! -musikaalissa (2009), Sheila Hair- musikaalissa (2012) ja Velma Kelly Chicagossa (2014). Saisio on tehnyt myös elokuvarooleja ja näytellyt televisiosarjoissa. Hänen merkittävimmät roolinsa ovat olleet elokuvissa Tulennielijä (1998), Pelon maantiede (2000) ja Pahat pojat (2003). Mainittavimpiin televisiotöihin kuulunee prostituoidun Tinan rooli Tove Idströmin käsikirjoittamassa sarjassa Jumalan kaikki oikut (2006) ja kenkäsuunnittelija Veran rooli Pirkko Saision käsikirjoittamassa televisiosarjassa Tehdas (2012–2014). Saisio näyttelee naispääosaa Kaikki oikein -elokuvassa, joka sai ensi-iltansa alkuvuodesta 2018, sekä Auni Parmasta Nelonen-kanavalla vuonna 2018 alkaneessa televisiosarjassa Kummeli esittää: Kontio & Parmas. Vuonna 2022 sai ensi-iltansa televisiosarjan pohjalta tehty elokuva Kontio & Parmas -elokuva, jossa hänellä on sama rooli. Saisio näytteli Syke-televisiosarjan neljännellä kaudella muistisairaan naisen lasta Eijaa. ==Yksityiselämä== Elsa Saision vanhemmat ovat näyttelijä- kirjailija Pirkko Saisio ja näyttelijä Harri Hyttinen. Lisäksi hänen perheeseensä kuuluu Pirkko Saision puoliso Pirjo Honkasalo. Saision puoliso on näyttelijä Timo Välisaari. Heillä on vuonna 2010 ja 2015 syntyneet lapset. == Dubbaukset == ==Lähteet== ==Aiheesta muualla== * Elsa Saision verkkosivut Luokka:Suomalaiset näyttelijät Luokka:Vuonna 1981 syntyneet Luokka:Elävät henkilöt
M/S Hartland Point

M/S Hartland Point () on englantilaisen AWSR Shippingin omistama rahtialus. Alus on rakennettu vuonna 2002 Harland and Wolff -nimisellä telakalla Belfastissa, Pohjois-Irlannissa. Kuollutta painoa aluksella on 13 270 tonnia. Hartland Point on rekisteröity Yhdistyneen kuningaskunnan lipun alle ja sen kotisatama on Lontoo. Nykyisin Hartland Pointilla operoi Britannian puolustusministeriö. Hartland Pointin sisaraluksia ovat M/S Hurst Point, M/S Eddystone, M/S Beachy Head, M/S Anvil Point ja M/S Longstone. == Käyttöhistoria == 8\. lokakuuta 2001 aluksen köli laskettiin vesille ja 9. kesäkuuta 2002 alus sai nykyisen Hartland Point -nimensä. 10. joulukuuta alus luovutettiin AWSR Shippingin omistukseen, joka rekisteröi aluksen Yhdistyneen kuningaskunnan lipun alle ja kotisatamaksi tuli maan pääkaupunki Lontoo. Tämän jälkeen Hartland Point aikarahdattiin UK Ministry of Defence Strategic Sealift Servicen (Britannian puolustusministeriö) liikenteeseen. == Lähteet == == Aiheesta muualla == *Fakta om Fartyg – M/S Hartland Point Luokka:Rahtilaivat Luokka:Harland and Wolffin valmistamat alukset
Meriones

Meriones () oli kreikkalaisessa mytologiassa yksi Troijan sodan sankareista. Hyginus mainitsee hänet yhtenä Helenan kosijoistaHyginus, Fabulae lxxxi (engl. käännös) – päinvastoin kuin Apollodoros ja Hesiodos – mikä olisi velvoittanut hänet osallistumaan sotaan. Meriones oli Moloksen, Idomeneuksen velipuolen, poikaDiodoros Sisilialainen, Historian kirjasto 5.79.4 (engl. käännös). Hänet mainitaan yhtenä komentajista, jotka johtivat 80 alusta Kreetalta Troijan sotaanDiktys Kreetalainen, Troijan sodan kronikka 1.17 (engl. käännös)Hyginus, Fabulae xcvii (engl. käännös). Meriones oli taitava jousiampuja, ja sodassa hän oli yksi urhoollisimmista kreikkalaisten puolella taistelleista. Hän oli myös puolustamassa Patrokloksen ruumista tämän kaaduttua, ennen kuin se saatiin siirrettyä turvaan. Seuranneiden hautajaisten aikana järjestetyissä kilpailussa Meriones osoittautui hitaaksi vaununajajaksi, mutta tarkimmaksi jousiampujaksiHomeros, Ilias 23.226– (engl. käännös). Meriones mainitaan yhdeksi Troijan puuhevosen sisälle piiloutuneista sankareistaQuintus Smyrnaeus, Troijan tuho xii.337–359 (engl. käännös). == Lähteet == Luokka:Kreikkalaisen mytologian sankarit
Lauri Vaala

Lauri Vaala (oik. Lauri Osmo Ilmari Lastikka, 3. huhtikuuta 1912 – 28. huhtikuuta 1991)Honkanummen hautausmaa, kortteli 25, rivi 6, hauta 91 oli suomalainen kirjailija. Hänen teoksensa kustansi pääosin Suomen kirja, joka julkaisi niitä vuosina 1943–1946. Hänen viimeisen romaaninsa, historiallisen romaanin Unohdettu mies, julkaisi Pellervo-seura. ==Teokset== * Ukkosmyrsky, Suomen kirja, 1943 * Ensi kerralla onnistaa, Suomen kirja, 1945 * Saaren kuningas: kertomus takavesien saarelaisten kesäpäivistä , Suomen kirja, 1945 * Häät kuningaskunnassa: kertomus takavesien saarelaisten syyspäivästä, Suomen kirja, 1946 * Unohdettu mies: historiallinen romaani, Pellervo-seura, 1948 ==Kirjallisuutta== * ==Lähteet== Luokka:Suomalaiset kirjailijat Luokka:Vuonna 1912 syntyneet Luokka:Vuonna 1991 kuolleet
Tuula Rautanen

Tuula Irmeli Rautanen (omaa sukua Nurmi, myöhemmin Salo, s. 8. huhtikuuta 1942 Lahti) on entinen suomalainen yleisurheilija. Hän kilpaili pituushyppääjänä ja pikajuoksijana. Rautanen edusti Suomea Münchenin 1972 olympialaisissa. Hän juoksi 4 × 400 metrin viestin kolmannen osuuden Suomen joukkueessa, joka sijoittui seitsemänneksi. Alkueriin hän jäi 100 metrillä ja 4 × 100 metrin viestissä. Helsingin EM-kilpailuissa 1971 Rautanen sijoittui karsinnassa 14:nneksi eikä selviytynyt loppukilpailuun. Rautanen voitti Suomen mestaruuden pituushypyssä vuosina 1972, 1973, 1975 ja 1976, 100 metrin juoksussa 1971 ja 1972, 200 metrin juoksussa 1973 sekä 4 × 400 metrillä Hollolan Urheilijat -46:n joukkueessa 1977. Hallimestaruuden hän voitti 60 metrin juoksussa ja pituushypyssä yhteensä seitsemän kertaa. Veteraanien Euroopan mestaruuden 100 metrin juoksussa hän voitti vuonna 1977. Pituushypyn Suomen ennätyksen Rautanen hyppäsi kolmasti. Hänen paras tuloksensa 660 cm säilyi Suomen ennätyksenä vuodesta 1973 vuoteen 1988 saakka. == Lähteet == * ==Aiheesta muualla== * Luokka:Suomalaiset pikajuoksijat Luokka:Suomalaiset pituushyppääjät Luokka:Vuonna 1942 syntyneet Luokka:Elävät henkilöt
Carry On Wayward Son

"Carry On Wayward Son" on progressiivista rokkia soittavan yhtyeen Kansasin ensimmäinen hitti ja sen sanoitti Kerry Livgren. Vuonna 1977 kappale nousi #11 paikalle "Billboard pop singles" -listalla. 7" sinkku on myynyt RIAA:n mukaan kultaa. Tämä versio on paljon lyhempi alkuperäisestä kappaleesta (vain 3:26 min), ja se oli myös bändin ainoa sinkku joka pääsi Ison-Britannian listoille päästen top-60:n. Tämä kappale on sijoittunut 96. VH1:n 100 parasta hard rock -kappaletta -listalla. ==Mediassa== * "Carry On Wayward Son" näkyy parhaiten CW:n televisiosarja Supernaturalissa, jossa sitä on käytetty sarjan jokaisen finaalijakson recap-kappaleena. Sarjan fanit liittävät nykyään kappaleen sarjaan. * Myös televisiosarja South Parkissa on käytetty Carry Onia, kun Stan Marshin isä yrittää soittaa sitä Guitar Hero -pelissä. Samassa jaksossa Stan ja Kyle Broflovski rikkovat 100 000 pistettä Carry On-kappaleella Guitar Herossa. * Carry On Wayward Son on GTA V:n Los Santos Rock Radio kanavalla. == Kokoonpano == * Steve Walsh – laulu * Rich Williams – rytmikitara * Kerry Livgren – soolokitara, piano * Dave Hope – basso * Phil Ehart – rummut * Robby Steinhardt – taustalaulu, tamburiini Luokka:Vuoden 1976 kappaleet Luokka:Yhdysvaltalaiset hard rock -kappaleet